Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 30/11/5505	Liptovský Mikuláš, 10.5.2012
EEČ : 2-39-144-2012

U Z N E S E N I E

Trestná vec:	obvinený XXXXX  
Zločin:	hrubý nátlak podľa § 191 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Svetielko nádeje - občianske združenie, Detská fakultná nemocnica s poliklinikou Banská Bystrica 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-438/JP-2010.

Skutková veta: 
	Dňa 03. 12. 2010 v čase o 19.20 hod.  v obývačke bytu na ulici XXXXX v XXXXX okres XXXXX od spolumajiteľa tohto bytu XXXXX žiadal finančnú hotovosť slovami, že kedy vyplatí sumu, ktorú dala za byt jeho sestra XXXXX, pričom XXXXX za tento byt zaplatila peňažnú sumu 480 000,- Sk a stala sa jeho podielovou spoluvlastníčkou v podiele jedna polovica, čo mu však úmyselne nepovedala a obvinený sa domnieval, že XXXXX nesplnil svoj záväzok o tom, že XXXXX nadobudne vlastníctvo k jednej polovice tohto bytu a v tejto situácii mu povedal, či mu má hneď piču rozkopať a taktiež uviedol, "do piatku ju vyplatíš, ak nie, tak prídem sem aj s Janom, lebo aj ten je na teba nasratý a rozkopeme ti piču a aj tvojím bratom", uvedené opakoval viackrát, pričom ďalej XXXXX uvádzal, že keď ho najebe, tak mu hneď tu pritrtká. 
Odôvodnenie: 
Vyšetrovateľ Odboru kriminálnej polície XXXXX  uznesením ORP-438/JP-2010  zo dňa 06. 01. 2011 vzniesol XXXXX obvinenie za prečin hrubý nátlak podľa § 189 ods. 1 Trestného zákona, ktorého sa dopustil spôsobom popísaným vo výrokovej časti tohto uznesenia. 
V priebehu prípravného konania bol skutok, ktorého sa dopustil obvinený prekvalifikovaný na prečin hrubého nátlaku podľa § 191 ods. 1 Trestného zákona. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinený a poškodený uzavreli dňa 23. 04. 2012 zmier, v rámci ktorého obvinený vyhlásil, že spáchal skutok, za ktorý je stíhaný.  
Poškodený vyhlásil, že obvinený mu skutkom nespôsobil žiadnu škodu a preto si neuplatňuje škodu v trestnom konaní.     
Do pokladne Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 100,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50,- € a peňažnú sumu vo výške 50,- € v prospech Svetielko nádeje - občianske združenie, Detská fakultná nemocnica s poliklinikou Banská Bystrica.
Táto suma je primeraná závažnosti spáchaného trestného činu.  
	Obvinený a poškodený s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor